અમદાવાદ: ૧૯૮૮ના બેનામી સંપત્તિના કાયદામાં હવે રાજ્ય સરકારને સત્તા આપવા સાથેના ધરખમ ફેરફારો આવી રહ્યા છે. જેને કારણે બેનામી સંપત્તિમાંના કેસમાંથી બાકાત રહેલાં તમામ પ્રકારનાં ટ્રસ્ટ પણ હવે આમાંથી છટકી શકશે નહીં. એટલું જ નહીં વારસાગત સંપત્તિના કેસમાં વારસદાર પાસેથી ટેકસ વસૂલવાની સત્તા પણ રાજ્ય સરકારને અપાશે. આ ઉપરાંત બેનામી સંપત્તિ જાહેર થયા બાદ જે સત્તા હાલમાં આયકર વિભાગ પાસે છે તે પણ રાજ્ય સરકારને મળે તેવા ધરખમ ફેરફારો આગામી માસે કાયદામાં સુધારા વધારા સાથે આવી રહ્યા છે.